Ma d aḥric wis sin d win n tesleḍt deg-s negga tasleḍt i wungal-agi Aberrani, i dyessuqel AT QASI, seg tutlayt tafransist ɣer tutlayt tamaziɣt, amsuqel-a akken i t-i d- yerra ɣer tutlayt taqbaylit yessexdem tessuqilt awal s wawal, ayen i yeǧǧan ad d-banen aṭas n wuguren d leɛyub deg tsuqqilt-agi i yexdem, acku yewwi-d kan awalen, dayen yeǧǧan ad as-iruḥ lmeɛna, syin newwi-d awal ɣef usemres n yireṭṭalen wid i d-yekkan si taɛrabt d tefransist, nekkes-d daɣen irwasen isnamkayen d irwasen isnalɣayen daɣen nekkes-d irwasen n tseddast ama d irwasen n tefransist d taɛrabt, d tɣessiwin tiseddasiyin ur nelli ara di teqbaylit, nerna neɛreḍ ad asen-d naf tifrat.